ดักเก็บ ADVANC จ่อขึ้น XD พรุ่งนี้! ปันผล 3.56 บ./หุ้น จ่าย 22 เม.ย.นี้
ดักเก็บ ADVANC จ่อขึ้น XD พรุ่งนี้! ปันผล 3.56 บ./หุ้น จ่าย 22 เม.ย.นี้
ดักเก็บ ADVANC จ่อขึ้น XD พรุ่งนี้! ปันผล 3.56 บ./หุ้น จ่าย 22 เม.ย.นี้
18 ก.พ. 2563

ผู้สื่อข่าวรายงานว่า บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC  เตรียมขึ้นเครื่องหมาย XD พรุ่งนี้(19 ก.พ.63 ) โดยประกาศจ่ายปันผลงวดดำเนินงานวันที่ 1 ก.ค. 2562 ถึงวันที่ 31 ธ.ค. 2562 เป็นเงินสดในอัตราหุ้นละ 3.56 บาท โดยกำหนดรายชื่อผู้ถือหุ้นที่มีสิทธิในการรับเงินปันผลในวันที่ 20 ก.พ. 2563 และวันที่ไม่ได้รับสิทธิปันผล (XD) 19 ก.พ.2563 และกำหนดจ่ายเงินปันผลในวันที่ 22 เม.ย. 2563
ทั้งนี้ราคาหุ้น ADVANC ณ เวลา 10.35 น. อยู่ที่ระดับ 213.00 บาท ลบ 1.00 บาท หรือ 0.47% ด้วยมูลค่าซื้อขาย 750.60 ล้านบาท และหากคิดราคาล่าสุดเป็นอัตราส่วนเงินปันผลตอบแทน หรือ Dividend Yield จะอยู่ที่ 1.67%
บล.กรุงศรี จำกัด ระบุในบทวิเคราะห์ว่า ADVANC ( ซื้อ/เป้า 247 บาท) คาดราคาหุ้นวันนี้น่าจะตอบรับเชิงบวกหลังการแข่งขันประมูลคลื่น 5G ไม่ได้รุนแรงเหมือนที่กังวล ขณะที่ ADVANC ได้คลื่นครบตามต้องการแม้จะต้องใช้เงินลงทุนเพิ่มอีกกว่า 4 หมื่นล้านบาท แต่ถือว่าน้อยมากเมื่อเทียบกับประมูลคลื่น 4G ที่ใช้เงินลงทุนสูงกว่า 1 แสนล้านบาท นอกจากนี้ระยะสั้น ADVANC ยังมีปันผลจ่ายสำหรับครึ่งหลังปี 2562 อีก 3.5 บาทขึ้น XD 19 ก.พ.นี้